બોલિવૂડ અભિનેત્રી ક્રીતિ સેનનની વાત માનીએ તો હાલના દિવસોમાં તે સિંગલ છે, પરંતુ બોલિવૂડમાં તેનો એક ખાસ મિત્ર છે, જેનું નામ સુશાંતસિંહ રાજપૂત છે. ક્રીતિ અને સુશાંતે તાજેતરમાં ‘રાબ્તા’ ફિલ્મ કરી. જ્યારથી અા ફિલ્મનું શૂટિંગ શરૂ થયું હતું ત્યારથી સુશાંત અને ક્રીતિની નિકટતા વધી ગઇ હતી. આ સમય દરમિયાન સુશાંતે તેની ગર્લફ્રેન્ડ અંકિતા લોખંડે સાથે બ્રેકઅપ કરી લીધો. આ બ્રેકઅપ બાદ ક્રીતિ અને સુશાંતનું અફેર ચર્ચામાં આવ્યું, પરંતુ ક્રીતિની વાત માનીએ તો સુશાંત માત્ર તેનો ખૂબ જ ખાસ દોસ્ત છે.